b'\n_START_ARTICLE_\nPoziv (turneja)\n_START_PARAGRAPH_\nEvropska turneja Poziv je bila tri leta trajajo\xc4\x8da koncertna turneja srbske folk-pop turbofolk pevke Svetlane Ra\xc5\xbenatovi\xc4\x87- Cece. Turneja se je za\xc4\x8dela 28. junija leta 2013 z velikim koncertom na beograjskem Ustju, kjer je pevka postavila rekord_NEWLINE__NEWLINE_obiskanosti. Na nastopu se je zbralo ve\xc4\x8d kot 100.000 ljudi. Beograjski \xc4\x8dasnik Kurir je koncert razglasil za najbolj\xc5\xa1i koncert v Srbiji leta 2013.  Turneja se je zaklju\xc4\x8dila 7. maja leta 2016, s koncertom v Gr\xc4\x8diji.  _NEWLINE_Ceca je na turneji promovirala glasbeni album z naslovom Poziv, ki je bil objavljen junija 2013. Na koncertih je predstavljala osem skladb: Poziv, Dobro sam pro\xc5\xa1la, Mrzi me, Da raskinem sa njom, Ime i prezime, 5 minuta, Turbulentno in Brat. _NEWLINE_Ceca je v okviru turneje obiskala 14 evropskih dr\xc5\xbeav ter Zdru\xc5\xbeene arabske emirate. Skupno je izpeljala 69 koncertov.\n_START_SECTION_\nNagrade\n_START_PARAGRAPH_\nCeca je aprila 2014 prejela nagrado Zlati gramofon za najbolj\xc5\xa1i koncert v letu 2013 (koncert na Ustju, 28.6.2013). Nagrado ji je dodelila televizija Pink.\n_START_SECTION_\nDobrodelnost\n_START_PARAGRAPH_\nDel izkupi\xc4\x8dka od prodaje vstopnic (s koncertov v obdobju maj-september 2014) je bil namenjen ogro\xc5\xbeenim v poplavah, ki so prizadele balkanske dr\xc5\xbeave.   Na nekaterih koncertih je bilo organizirano zbiranje denarnih sredstev s strani obiskovalcev.'